SÁRKÁNYOK HÁZA
- Jó reggelt, Rhea úrnő! - Kuzin.
- Mi a mai zsákmány? Nyulak? - Szarvas.
Jó kihívás. Akarsz társaságot?
Egyedül mennék.
Járj szerencsével!
Férjuram!
Mi hozott a Völgybe?
Vagy végre eljöttél, hogy elháljuk a házasságunkat?
A Völgy birkái talán kaphatók rá, még ha én nem is.
A birkáink szemrevalóbbak, így hallottam.
Vagy talán a bátyád mostanra megelégelte a társaságodat.
Félredobott téged egy kislány kedvéért.
Most mihez kezdesz?
Talán végzel a gyermekkel?
Vagy...?
Tudtam, hogy képtelen vagy rá.
Gyáva!
Köszönöm.
Egy pillanat!
Nem szeretném, ha elmennél.
A király ilyen döntésre jutott.
Amit rettenetesen sajnálok.
Mégis te tetted lehetővé.
Rhaenyrát választottad.
Megesküdött, hogy ártatlan! És én hittem neki.
Csak hinni akartál neki, ahogyan az apja is.
A besúgód tévedett.
Talán tényleg félreértette, de ezt nem láttam előre.
Kellett volna!
Te munkálkodtál szüntelen azon, hogy Aegon legyen az örökös!
Figyelj ide, lányom!
A király meg fog halni.
Lehet, hogy csak hónapok, évek múltán, de nem éri meg az öregkort.
És ha Rhaenyra követi a trónon, háború tör ki, ugye megértetted?
A birodalom nem fogadja el őt,
és hogy megerősítse a trónigényét, kardélre kell hánynia a gyermekeidet.
Nem lesz választása.
Te is tudod!
Nem vagy bolond, mégsem vagy hajlandó meglátni ezt.
Közeleg az idő, Alicent.
Vagy előkészíted Aegon uralmát,
vagy belekapaszkodsz Rhaenyrába, és a kegyelméért esedezel.
Hol van Corlys nagyúr? Itt kéne lennie, hogy fogadja a királyt.
Üdvözöllek Dagályban, felség!
Mire véljük ezt, Laena úrnő?
Így fogadja királyát a Velaryon-ház?
Az atyám éppen most tért vissza egy hosszú útról.
A Kilencek csarnokába sietett, ott várja felségedet.
Csak essünk túl rajta!
Egy kívülálló...
a helyiek között.
Larys nagyúr.
Mályvavirág.
Ritka növény.
Braavosban őshonos.
Elméletileg itt nem kéne virulnia.
A természet igazi rejtély.
- Jó volt az időjárás. - Igaz.
Mégis sötét nap ez a birodalomnak.
Az atyád jó ember.
A tiéd is, aki átvette a helyét.
Mégis,
az, ahogyan atyádnak távoznia kellett,
valahogy igazságtalanságnak tűnik.
Mit tudsz a távozása körülményeiről?
Ha valakinek sosem adják meg a szót, akkor megtanul helyette...
figyelni.
Talán nem ártana egy szövetséges?
A királyné vagyok. Bőven vannak szövetségeseim.
Hogyne. Például Rhaenyra hercegnő.
Közöld, mit akarsz, uram!
Csak azon tűnődtem, támaszkodhatsz-e rá most, hogy gyengélkedik.
Gyengélkedik? Én nem hallottam erről.
Elnézést, felség, talán félreértettem.
Csak hát ugyanaznap este, amikor a király elküldte atyádat,
a nagymester egy főzetet vitt a hercegnő hálótermébe.
- Főzetet? - Igen.
Maga a nagymester vitte oda?
Igen, a király parancsára, ha jól tudom.
Remélem, nem gyengélkedik.
Hullámtörőre hajózott a királlyal.
- Tegnap hajnalban. - Ez remek hír.
Bizonyára tévedtem.
Megkönnyebbülés.
Azt hittem, ha maga Mellos vitte oda...
akkor nagyon komoly lehet az állapota.
Micsoda öröm, hogy nem így van!
Sajnálom.
Jöjj, kuzin! Nézzük meg, hogy mit reggelizhetnénk!
Felség!
Állj fel, Corlys nagyúr!
Üdvözöllek. Hozassak egy széket?
Kuzin!
Hercegnő!
- Jól vagy? - Nagyon.
Gratulálok, Lyonel nagyúr!
Nem jut eszembe senki, aki jobb Segítője lehetne a királynak.
Igazán kedves, hogy ezt mondod, Corlys nagyúr.
Őfelsége megtisztelt a kinevezéssel.
Nagy kár Ser Ottóért.
Bár napjaim nagy részét az impozáns Vörös Erődben töltöm,
Dagály csarnoka így is mindig lenyűgöz.
Ez hízelgő, felség.
Bár kellemesebb körülmények közt találkoztunk volna!
- Hogyhogy? - Daemon felesége,
Rhea Royce úrnő elhunyt.
Vadászbalesetben.
Leesett a lováról.
A nyaka és a feje is összezúzódott.
Meglepő vég ez.
Közismert volt, hogy Rhea úrnő milyen jó lovas és vadász.
- Az istenek kegyetlenek. - Valóban.
Rhea úrnő derék asszony volt, és jó hitvese öcsémnek.
Szomorú dolog, hogy végül sosem szült örököst Daemonnak.
Megörökölte volna Rovottkőt.
Talán rátérhetnénk valami vidámabb témára.
- Nem, köszönöm. - Pontosan mire gondoltál, felség?
Házasságot javaslok. A fiatok, Ser Laenor
és a lányom és örökösöm, Rhaenyra hercegnő közt.
Éppen ideje, hogy vérkötelék egyesítse házainkat,
a régi Valyria utolsó pilléreit.
Megtisztelsz engem és a házamat, felség.
De szeretnék még bizonyos részleteket tisztázni,
mielőtt Rhaenys hercegnő és én elfogadnánk ezt a...
nagylelkű ajánlatot.
Mik lennének azok?
Az érdekelne, hogyan zajlana az örökösödés.
Rhaenyra az örökösöm.
A halálom után a trónom és a címeim rá szállnak majd.
A Ser Laenortól való elsőszülött gyermeke, nemétől függetlenül,
később megörökli tőle a Vastrónt.
Feltételezhetem,
hogy a westerosi hagyományoknak megfelelően,
gyermekeik az apjuk nevét veszik fel?
Hogy Velaryonnak születnek?
Corlys nagyúr, ugye nem azt javaslod,
hogy a Targaryen-dinasztia a lányommal érjen véget, csak mert nőnek született?
Csak tisztán szeretnék látni, felség.
Idehozathatok neked egy széket?
Nem, nincs szükségem székre.
Születésükkor,
Ser Laenor és Rhaenyra gyermekei apjuk nevét veszik fel, a Velaryont.
Megőrizve hagyományainkat.
Azonban
amint eljön az idő, és az elsőszülött felül a Vastrónra,
legyen bár férfi vagy nő, Targaryen néven uralkodik majd.
A Sárkányok uralják a Hét Királyságot a következő évszázadban.
Ahogy az előzőben is.
Méltányos megoldás.
Jó.
És most, ha nincs más...
Ha muszáj hozzámennem valakihez, jó, hogy te leszel az.
Tudom, hogy nem ilyen frigyre vágynál.
Nem neheztelek rád, kuzin.
Nem...
Úgy értem...
Mondhatom úgy, hogy ez ízlés dolga?
Jobban szeretem a kacsasültet a libánál.
Nem tudom, hogy miért.
Nem mintha nem próbáltam volna.
Vannak, akiknek nagyon ízlik a liba.
Az én ízlésemnek egy kissé zsíros.
Tudom, hogy bármilyen megállapodás születik,
attól nem változik meg az ízlésed. Ahogy az enyém sem.
Mit javasolsz hát?
Teljesítsük kötelességünket a birodalomért és atyáinkért.
És ha sikerült,
már kedvünkre lakomázhatunk.
Viserys úgy döntött, lepihen, amíg előkészítik a hajóját.
Lehet, hogy...
sokat akartam markolni?
Túl messzire mentem el?
Az unokatestvérem döntött úgy, hogy áthajózik a viharon.
Nem méltó a királyhoz, hogy idejön térden csúszva,
- és könyörög Laenor kezéért. - Hol van Laenor?
- Rhaenyrával sétál kint a parton. - Jó.
Úgy tűnt, elég...
közvetlenek?
Együtt nőttek fel.
Nem az a kérdés, hogy mennyire ismerik egymást.
Laenor bizonyára eddig is vonzódott hozzá.
Az utóbbi években csak még csinosabb lett.
Ismered a fiunk természetét.
Fiatal még.
Idővel kinövi.
A legnagyobb gyönyör ezen a világon...
- ágyba vinni egy nőt. - Ezzel veszélybe sodorjuk a fiunkat.
A birodalom urai térdet hajtottak Rhaenyra előtt, engedelmességet fogadva.
Mielőtt a királynak fia született, akit Aegon Targaryennek hívnak.
Meg fogják kérdőjelezni az örökösödést.
Előkerülnek a kések, a férje és a sarjaik ellen fordítják őket.
A mi házunké a birodalom flottája és a sárkányai fele.
Aki kétségbe vonja Rhaenyra trónigényét, azt szétzúzzuk.
Mi végre, Corlys? Vagyon kell, hatalom? Diadal? Büszkeség?
Igazság!
Valójában neked kellett volna királynőnek lenned.
- Megfosztottak a koronádtól... - Sosem hordtam a koronát!
- Mert a birodalom nem fogadta volna el. - Orvosolnám ezt a...
szűklátókörű hibát minden elérhető eszközzel...
Időközben már én magam is beletörődtem ebbe, Corlys.
Féltem, hogy egy nap el kell venned egy nőt.
És így is lett.
De a jegyesed jóváhagyta
önszántából, hogy továbbra is falatozhass.
Várj, kacsa vagy liba vagyok?
Szembenézek a sorsommal, és te tréfálkozol?
Rhaenyra a Hét Királyság királynője lesz,
te pedig a királyi hitvese.
Gondolj a tornákra, a lakomákra, a tengeri csatákra!
Ma felveszed a koronádat, felség?
Bolond vagy!
Szükséged lesz egy védelmezőre.
Ez jobb, mint amiben reménykedhettünk.
És neki is van szeretője.
Vajon ki lehet az?
Téged is elkerült ma reggel az álom?
Muszáj volt látnom téged.
Én is hasonló késztetést éreztem.
Volt, hogy bizalmadba avattál az ismeretségünk évei során.
Úgy érzem, már megbocsáss, hogy ismerlek...
kissé.
Korántsem csak kissé.
Hallottam tőled sokszor, hogy gyűlölöd, mire kényszerít rá a sorsod,
hogy atyád kénye-kedvére kiházasít majd,
figyelemre sem méltatva, hogy a szíved mit diktál,
és most eljött ez a nap.
Ser Laenor jó és tisztességes férfi, de nem te döntöttél.
Kiválasztották neked.
Ez igaz.
Ha létezne egy másik út,
mely a szabadságba vezet,
rátérnél?
Rhaenyra, mielőtt idejöttem,
lovag voltam a Viharvidéken.
Jól kiismerem magam Napdárda kikötőiben,
láttam a vitorlát bontó essosi hajókat,
a rakterükben naranccsal és fahéjjal,
és mindig látni akartam, hova mennek.
Azt kéred, hogy távozhass?
Arra kérlek, hogy jöjj velem.
Hogy hagyd itt mindezt.
Az örökségeddel járó terheket és megaláztatásokat.
Hagyjunk hátra mindent, és láss világot, velem!
Névtelenek lennénk. És szabadok.
Bárhová elmehetnénk, szerethetnénk egymást.
Essosban...
már hozzám jöhetsz.
Szerelemből tennéd, nem a koronáért.
Én vagyok a korona, Ser Criston.
Vagyis én leszek az.
Zsörtölődöm a kötelességeim miatt,
de azt hiszed, a gyalázatot választanám,
néhány láda narancsért és egy Asshaiba tartó hajóért?
Nekem kötelességem hozzámenni egy nagy házból származó nemes férfihoz,
Ser Laenor pedig remek férjem lesz.
De a...
házasságom...
nem vet véget ennek.
Ser Criston, Laenornak és nekem sikerült megállapodnunk.
Jóváhagyom, hogy azt tegye, amit szeretne,
és cserébe viszonozza ezt.
Azt kéred, hogy a szajhád legyek?
Azt akarom, hogy folytassuk, amit elkezdtünk.
Te maradsz a felesküdött védelmezőm.
- A fehér lovagom. - Esküt tettem.
A Királyi Testőrség lovagjaként.
- Erényességi fogadalmat. És megszegtem. - Senkinek nem árulom el.
Bemocskoltam a fehér köpenyt, az egyetlen nyamvadt dolgot, amit magaménak tudhatok!
Azt hittem, ha egybekelünk, az semmissé teszi.
A Vastrón örökké fölém magasodik.
Árnyékot vet mindenkire a családomban.
Hódító Aegon egyesítette a Hét Királyságot,
és elindította egy úton...
Ser Criston!
- Hívd a mestert! Hívd Mellost! - Vissza!
Vedd elő a tégelyt!
Piócák kellenek.
Ser Criston!
Hívatnak.
Pár perce hagytam ott a hercegnőt.
Nem a hercegnő, Ser.
A királyné.
Ser Criston, felség.
Elmehetsz.
Ser Criston, attól félek, kényes ügyről kell kérdezzelek.
Szolgállak, mint mindig, királyném.
Rhaenyra hercegnőt érinti.
Kérlek.
Felesküdött védelmezője vagy, és hűséges hozzá.
Az vagyok.
Amikor visszatért Daemon...
Elterjedt egy szóbeszéd...
vagy inkább atyám fülébe jutott egy beszámoló...
egy erkölcstelen cselekedetről,
amelyre állítólag sor került a hercegnő...
Elképzelhetetlen az, hogy megkérdőjelezzem a hercegnő erényességét,
akit nagyon nagy becsben tartok, de...
Mégis, eltűnődtem, hogy...
Tisztában vagyok vele, hogy az ifjonti hév
hibákra késztethet.
Megtöri az elhatározást.
- Megtöri vagy pillanatnyilag... - Megtörtént, felség.
A bűn, amire célzol.
Én követtem el.
Ő bujtott fel rá, ez igaz, de ez...
Nem lehet kifogás.
Megszegtem az eskümet.
Eldobtam a becsületemet.
Nem érdemlek megbocsátást.
De ha...
könyörületes királynéként
hajlandó lennél megszánni,
csak egy dolgot kérnék.
Ahelyett, hogy kasztráltatnál
és megkínoztatnál,
légy irgalmas, és ítélj halálra!
Köszönöm az őszinteséged, Ser Criston.
Távozhatsz.
Pihenj, felség! Hozom a piócákat.
Ha szabad volna, nagymester,
bátorkodtam előkészíteni egy adag friss növényi borogatást,
ami talán némiképp hatásosabb.
Erre semmi szükség, Orwyle.
A piócák megkönnyebbülést hoznak őfelségének.
Hogy jobban aludjon.
Hol a királyné?
Úgy értesültem róla, más elfoglaltsága van, felség.
Jó királyként emlegetnek majd, Lyonel?
Felség?
Mit mondanak majd rólam az eljövendő korok?
Nem csatáztam vagy hódítottam, de vereséget sem szenvedtem.
Egyesek ezt jó szerencsének neveznék.
De aligha születik belőle jó dal, igaz?
Melyet száz év múlva is énekelnek.
Vagy akár ötszáz.
Továbbvitted Jaehaerhys király örökségét,
és erős maradt a birodalom.
Nem jobb a békés élet annál, hogy dalokat énekelnek rólad a halálod után?
Talán.
Néha azt kívánom, bár megmérettettem volna.
Úgy hiszem, egy igazi próbatétel más embert kovácsolt volna belőlem.
A tűzpróbán átesettek gyakran a nyugalmat választották volna.
Más urak biztosítanának,
hogy az új Hódító Aegon lettem volna, ha esélyt kapok rá.
- Felség, nem állítottam... - Igazad van.
Igazad van. Mint mindig.
Talán úgy a legjobb, hogyha nem tudom.
Őfelsége, Viserys király nagy örömmel jelenti be
a királyi esküvői ünnepségek kezdetét.
A Lannister-ház, és uruk, Jason Lannister,
aki a Nyugat legfőbb ura, valamint a Casterly-hegy ura.
A Hightower-ház, és uruk, Hobert Hightower,
a Dél jelzőtüze, a Fellegvár védelmezője
és Óváros hangja.
Lynesse Hightower úrnő.
Gratulálok, felség!
Kiváló hitvest találtál a hercegnőnek.
Köszönöm, Jason nagyúr. Aligha lehetne jobb férjem Ser Leanornál.
Hát, mivel ez csak az üdvözlőlakoma,
be kell ismernem: el sem tudom képzelni, mit tervezhetsz az esküvőre.
Nos, a lányom a leendő királynő.
Azt akartam, hogy emlékezetes esküvő legyen.
Hol van a királyné? Reméltem, tiszteletemet tehetem.
Úgy tudom, hogy még nem fejezte be az ünnepségre való készülődést.
Ezért vívják férfiak a háborúkat.
A nők nem érnének ki időben a csatatérre.
Mindig elragadó társaság vagy, Jason nagyúr.
Hercegnő. Felség.
Felség! Rhaenyra hercegnő, fogadd gratulációmat!
Megtisztelő vendégül látni téged, Ser Gerold.
Meg kell mondjam, hogy megdöbbentett Rhea úrnő tragikus halálának híre.
Fogadd őszinte részvétemet!
Rhea úrnő kivételes asszony volt.
Sokáig nem látunk majd hasonlót.
Ha van bármi, amiben a korona segíthet a Royce-háznak vagy...
Corlys nagyúr a Velaryon-házból,
a Hullámok ura és Hullámtörő ura.
Felesége, Rhaenys Targaryen hercegnő,
és fiuk és örökösük, Ser Laenor Velaryon.
A leendő királyi férj.
- Jegyesem! - Jegyesem!
Üdv néktek!
Ünnepi alkalomból gyűltünk össze.
A ma este még csak a kezdet.
Tisztelgünk a korona legrégibb, leghűbb szövetségese, a Velaryon-ház előtt.
Az volt már a régi Valyria idejében is, a sárkányok korában.
A Targaryen-ház és a...
A király nem fog örülni, hogy a beszéde közben érkezett.
A Magastorony jelzőtüze,
tudod, milyen színű a lángja, mikor Óváros háborúba szólítja lobogóit?
Zöld?
Gratulálok, mostohalányom. Nagy áldás lehet ez neked.
Foglaljatok helyet!
Hol tartottam?
A két ház egyesítésénél, felség.
Igen.
Most, hogy a Targaryen-ház és a Velaryon-ház egyesült,
remélem, hogy ez lesz majd a Sárkányok második kora Westeroson.
És a mai esti apró kis összejövetelt...
tornák és lakomák követik hét napon át.
Hogy aztán a végén
sor kerüljön a királyi esküvőre
a leányom,
az örökösöm,
a leendő királynőtök
és Ser Laenor Velaryon, Hullámtörő örököse közt.
- Sosem voltam nagy táncos. - A harchoz hasonlatos.
Remélem, ez másképp végződik.
- Felség! - Köszönjük, hogy eljöttél, bácsikám.
Féltem, hogy atyád árnyékából kikerülve
elhervadsz Királyvár tűző napja alatt.
De büszkén kihúztad magad.
Tudd, hogy Óváros melletted áll!
A Völgyben az embernek felelnie kell a bűneiért.
Még egy Targaryennek is.
Ki vagy te?
Ser Gerold Royce Rovottkőről.
És?
Unokatestvére a néhai feleségednek.
Á, igen!
Rettenetes ügy. Egész letaglózó.
Milyen tragikus baleset.
Mindenkinél jobban tudod, hogy nem baleset volt.
Be akarsz vallani valamit, Ser Gerold?
Valójában megvádollak téged.
Királyvárban az embernek felelnie kell a becsületsértésért.
Még az ilyen bronz barmoknak is.
Igazából örülök, hogy eljöttél.
Beszélni akartam az örökségemről.
- Milyen örökségről? - Rhea úrnővel nem volt örökösünk.
A férjeként mindaz, ami neki járt volna, átszáll rám.
Ő örökölte volna meg Rovottkőt. Nem így van?
Az unokahúgom esküvője után
Sasfészekbe repülök kérvényezni Jeyne úrnőnél.
Talán ott találkozunk, Ser Gerold.
Mondták már, hogy majdnem olyan csinos vagy, mint az öcséd?
Ez kedves tőled, hercegem. Sajnálom, hogy elhunyt a feleséged.
Én nem sajnáltam. Ő sosem volt kedves velem.
Tudom, ki az.
A jóképű szerető.
Ki az?
Ser Criston Cole.
A felesküdött védelmezője?
Nézz rá! Megdelejezte a farkát.
A Targaryen hercegünk, daliás lovag és sárkánylovas.
Te vagy minden hajadon álma.
Azért hiszed, mert még nem ismersz.
Szerintem Ser Criston bevérezte a fehér köpenyét
- arád szüzességével. - Ne olyan hangosan!
Talán jó lenne ezt orvosolnunk, hercegem.
Lehetséges.
Ez jó dolog. Ő tudta a titkodat.
Most te is az övét.
Hé!
Szép párt alkotnak, nem igaz?
Mi?
A hercegnő és Ser Laenor.
Hé!
Ser Joffrey Lonmouth.
„A Csókok lovagja.” Így hívnak, bár azt nem tudom, miért.
Őrködöm. Mit szeretnél?
Nem ismersz, Ser Criston,
de mindketten érdekeltek vagyunk e nászban.
Hé!
Ha szeretnél mondani valamit, Ser Joffrey, ki vele!
Ser Laenor kedves a szívemnek.
Ahogy, jól tudom, a tiednek a hercegnő.
Megesküdhetnénk, hogy vigyázunk rájuk és a titkaikra.
Hogy biztonságban legyenek.
És mi is mind.
Hé!
- Szabad, Ser Harwin? - Persze, hercegem.
Hé!
Tényleg ezt szeretnéd?
Nem tudtam, hogy érdekel, mit szeretnék.
Ez nem neked való.
Laenor jó ember és nemes lovag.
Halálra fog untatni téged.
Úgy hallottam, a házasság csak politikai egyezség.
Az enyém nemrég vált semmissé.
Akkor ragadj el!
Nem ez volt a szándékod?
Még nem vettek nőül, de fogytán az időd.
Biztos van nálad fegyver.
Vágd át magad atyám Királyi Testőrségén!
Vigyél el Sárkánykőre, és vegyél feleségül!
Hé!
Mi a hét pokol történik ott?
Laenor!
- Elég ebből! - Hol van Rhaenyra?
Tegyél le!
A Hét szeretete szent és örökkön való.
Az élet és szeretet forrása.
Itt vagyunk hát, hogy köszönetet mondjuk, és dicsőítsük
e két lélek egybekelését.
Atya.
Anya.
Harcos.
Kovács.
Szűz.
Vénasszony.
Idegen.
Hallgassátok meg esküjüket!
A tiéd vagyok, és te az enyém.
Jöjjön bármi.
A tiéd vagyok, és te az enyém.
Jöjjön bármi.
Itt, az istenek és emberek színe előtt
kijelentem,
hogy Laenor a Velaryon-házból
és Rhaenyra a Targaryen-házból,
mostantól férj és feleség.
Egy test,
egy szív,
egy lélek.
Most és mindörökké.
Ser Criston!